text: Li rois I serjant apela,
   De prison geter li rouva
   Crompart, et cil le fist ainsi
   C'onques n'i mist point de detri.
   Lors dist Cléomadès au roi :
   "Par amours, sire, dites moi
   Qu'est devenus Melocandis
   Et Baldigans?" "Par foi, biau fis,
   Vers leur pays s'en sont r'alé
   Dolent de cuer et tormenté
   De ce que perdu vous avoient.
   Le roi Crompart moult en haoient;
   Mais chascuns m'a en couvenant
   Que il revenront à mon mant."
  